చమర కపుగెదర

చమర కాంత కపుగెదర (జననం 1987, ఫిబ్రవరి 24), శ్రీలంక మాజీ  క్రికెటర్. క్రికెట్ లోని అన్ని ఫార్మాట్‌లలో ఆడాడు. మాజీ వన్డే అంతర్జాతీయ కెప్టెన్.

తొలి మ్యాచ్ నుండి 2010 వరకు జాతీయ జట్టులో శాశ్వత సభ్యుడిగా ఉన్నాడు.  క్యాండీ ధర్మరాజా కళాశాలలో చదివాడు. శ్రీలంక తరపున మొదటి ట్వంటీ 20 ఇంటర్నేషనల్ మ్యాచ్‌లో కూడా సభ్యుడిగా ఉన్నాడు. కపుగెదర 2015 మధ్యలో జాతీయ జట్టులోకి తిరిగి ప్రవేశించి మిడిల్ ఆర్డర్ బ్యాట్స్‌మెన్ గా రాణించాడు. 2017 డిసెంబరులో అతను అన్ని రకాల క్రికెట్ నుండి రిటైర్ అయ్యాడు.

దేశీయ వృత్తి 
2005లో శ్రీలంక ఎ తరపున న్యూజిలాండ్ ఎతో జరిగిన మ్యాచ్‌లో కపుగెదెర ఫస్ట్-క్లాస్ క్రికెట్ లోకి అరంగేట్రం చేశాడు. దేశవాళీ క్రికెట్‌లో కొలంబో క్రికెట్ క్లబ్‌కు ఆడాడు. 2012లో శ్రీలంక ప్రీమియర్ లీగ్ టోర్నమెంట్ కోసం కపుగెదెరా ఉతుర రుద్రస్‌లో చేర్చబడ్డాడు. బస్నాహిరా క్రికెట్ డూండీతో జరిగిన మ్యాచ్ విన్నింగ్ నాక్‌లో 69 పరుగులు చేశాడు.

అంతర్జాతీయ కెరీర్ 
కపుగెదెరా 2006లో పెర్త్‌లో ఆస్ట్రేలియాపై వన్డే అంతర్జాతీయ అరంగేట్రం చేశాడు. 2006 మేలో లండన్‌లోని లార్డ్స్ క్రికెట్ గ్రౌండ్‌లో ఇంగ్లండ్‌తో జరిగిన మొదటి టెస్టులో తన టెస్ట్ క్రికెట్ అరంగేట్రం చేసాడు. అందులో మొదటి ఇన్నింగ్స్‌లో మొదటి బంతికి డకౌట్ అయ్యాడు. 2006లో జరిగిన విబి సిరీస్ మొదటి ఫైనల్‌లో 21 బంతుల్లో 2 ఫోర్లు, 3 సిక్సర్‌లతో సహా 38 పరుగుల ఇన్నింగ్స్‌కు కూడా పేరు పొందాడు.

2009లో పాకిస్తాన్‌తో జరిగిన రెండవ వన్డేలో, కపుగెదెర అజేయంగా 69 పరుగులు చేసి శ్రీలంకను గెలిచి సిరీస్‌ని 2-0తో ముందంజలో ఉంచాడు.

వ్యక్తిగత జీవితం 
తమరా డెరెక్‌తో 2010 డిసెంబరు 16న కపుగెదెరా వివాహం జరిగింది. వివాహ వేడుక బత్తరముల్లాలోని వాటర్స్ ఎడ్జ్ హోటల్‌లో జరిగింది. వీరికి ముగ్గురు పిల్లలు అక్షన్, యెనిత్, యావిన్.

మూలాలు

బాహ్య లింకులు 
 

జీవిస్తున్న ప్రజలు
1987 జననాలు
శ్రీలంక వ్యక్తులు
శ్రీలంక టెస్ట్ క్రికెట్ క్రీడాకారులు
శ్రీలంక వన్డే క్రికెట్ క్రీడాకారులు